ⵎⵓⴳⴰⴷⵓⵔ

ⵎⵓⴳⴰⴷⵓⵔ (ⵏⵉⵖ ⵜⴰⵚⵚⵓⵔⵜ, ⵙ ⵜⴰⵄⵕⴰⴱⵜ الصويرة, ⵙ ⵜⴼⵔⴰⵏⵙⵉⵙⵜ Essaouira) ⵜⴱⴷⴷ ⵜⵎⴷⵉⵏⵜ ⵙ ⵡⴰⴷⴷⴰⴷ ⵏⵏⵙ ⴰⵎⵉⵔⴰⵢ ⴳ ⵜⴰⵙⵓⵜ ⵜⵉⵙ 18 (1760-1770) ⵙ ⵓⴼⵓⵙ ⵏ ⵓⴳⵍⵍⵉⴷ ⵎⵓⵃⵎⵎⴷ ⴱⵏ ⵄⴱⴷⵓⵍⵍⴰⵀ, ⵜⴳⴰ ⵢⴰⵜ ⵜⵖⵔⵎⵜ ⵜⴰⵎⵔⵔⵓⴽⵉⵜ ⵜⴻⵜⵜⴰⴳⴳⵯⴰ ⵏⵏ ⵅⴼ ⵓⴳⴰⵔⴰⵡ ⴰⵏⴰⵟⵍⴰⵙ, ⴷⴰⵔⵙ ⵢⴰⵏ ⵓⵎⵣⵔⵓⵢ ⵉⵇⴱⵔⵏ, ⴷ ⵢⴰⵏ ⵜⵓⵚⴽⴰ ⵜⴰⵎⴰⵥⵍⴰⵢⵜ. ⴷⵖⵉ ⵜⴳⴰ ⵎⵓⴳⴰⴷⵓⵔ ⵜⵉⵖⵔⵎⵜ ⵏ ⵜⵎⴰⵍⵍⴰⵢⵜ ⴷ ⵜⴷⵍⵙⴰ, ⵜⴻⵜⵜⵡⴰⵙⵙⵏ ⴰⵡⴷ ⵙ "ⵜⵉⵖⵔⵎⵜ ⵏ ⵡⴰⴹⵓ". ⴰⵎⵣⵔⵓⵢ ⵏⵏⵙ ⵢⵓⵔⵉ ⵙ ⵓⵣⵎⵣ ⵏ “ⵉⴼⵉⵏⵉⴽⵏ” ⴰⵍⵍⵉⴳ ⴳⴰⵏ ⴰⵙⴰⴳⵏ ⴳ ⵜⴳⵣⵉⵔⵜ ⵏ ⵎⵓⴳⴰⴷⵓⵔ. ⴷ'ⵓⴳⵍⵉⴷ ⵏ ⵎⵓⵔⵉⵜⴰⵏⵉ ⵜⵉⵏⵊⵉⵙ ⵢⵓⴱⴰ ⵡⵉⵙ ⵙⵉⵏ ⵉⵙⴽⵔ ⴳⵉⵙ ⴰⵙⴰⵡⵓⵔ ⵏ ⵉⴽⵓⵍⵢⴰⵏ ⵣ ⵢⴰⵏ ⵓⵎⵊⵓⵏ, ⵉⴽⴰⵜⵉⵏ ⴰⵔ ⵉ ⵜⵓⵏⵣⴰ ⵉ ⵉⵔⵓⵎⵉⵢⵏ . ⵀⵍⵍⵉ ⵣⴷⵖⵏ ⴳⵉⵙ ⵉⴱⵔⵜⵇⵉⵣⵏ ⴹⴼⵓⵔⵜⵏ ⵉⵙⵄⴷⵉⵢⵉⵏ .ⵎⴰⵛ ⵎⵓⵃⵎⵎⴰⴷ ⵡⵉⵙ ⴽⵕⴰⴹ ⴰⵄⴰⵍⴰⵡⵉ ⵏⵜⵜⴰ ⴰⵢⴷ ⵉⴳⴰⵏ ⴰⵎⴰⵙⴽⴰⵡ ⵏ ⵜⴰⵚⵓⵔⵜ ⵜⴰⵇⴷⵉⵎⵜ ⴷ ⵉⵙⵎⴰⵙ ⵎⵓⴳⴰⴷⵓⵔ, ⴷ ⵉⴼⴽⴰ ⵉ ⴰⵎⴰⵙⴷⴰⴳ ⵜⵢⵓⴷⵓⵔ ⴽⵓⵎⵓⵏⴷ ⵓⵔⴰⵔ ⵏ ⵜⵓⵙⴽⴰ ⵏⵏⵙ ⴳ 1760. ⵜⴰⴷⵎⵙⴰ ⴰⵎ ⵜⴰⵊⵓⵎⵎⴰ ⵏⵏⵙ ⵍⵍⵉ ⵉⵎⵥⵥⵉⵏ ⵜⴳⴰ ⵜⵜ ⵓⵍⴰ ⵜⴰⴷⵎⵙⴰ ⵏ ⵎⵓⴳⴰⴷⵓⵔ ⵏⵉⵖ ⵜⴰⵚⵚⵓⵕⵜ, ⵜⴰⵎⴷⵙⴰ ⵏ ⵎⵓⴳⴰⴷⵓⵔ ⴷⴰⵔⵙ ⵎⵏⴰⵡ ⵏ ⵉⵖⴱⵓⵍⴰ ⵎⴰⵛⴰ ⵉⴳⵔ ⵏ ⵜⴰⵎⴰⵍⵍⴰⵢⵜ ⴰⴷ ⵉⵙⵡⵓⵔⵉⵏ ⵜⵓⴳⵜⵜ ⵏ ⵎⴷⴷⵏ ⴷ ⴰⴷ ⵢⵓⵙⵉⵏ ⵜⴰⴷⵎⵙⴰ ⵏ ⵜⵎⵏⴷⵉⵏⵜ ⵙ ⵜⵔⵏⵓⵜ ⵏ ⵜⵙⴱⴱⴰⴱⵜ ⴷ ⵉⵊⵎⵉⵍⵏ ⵢⴰⴹⵏⵉⵏ: ⵜⴰⵙⴱⴱⴰⴱⵜ ⵜⴳⴰ ⵜⵙⴱⴱⴰⴱⵜ ⵙⴳ ⵜⴰⵏⵏⴰⵍⵉⵏ ⵏ ⵜⴷⵎⵙⴰ ⵏ ⵜⵎⴷⵉⵏⵜ ⴳ ⵜⴰⵙⵓⵜⵉⵏ ⵍⵍⵉ ⵢⴳⵓⵔⴰⵏ ⵍⵍⵉⵖ ⵜⵎⵇⵓⵔ ⵙ ⵜⵓⴳⵜⵜ ⵏ ⵜⴼⴰⴷⵉⵡⵉⵏ, ⴰⵜⵜⵓⵢ ⵏ ⵓⵟⵟⵓⵏ ⵏ ⵉⵎⴰⵍⵍⴰⵢⵏ ⵏ ⵓⴳⵓⵏⵙ ⴷ ⴱⵕⵕⴰ ⴽⵓ ⴰⵙⴳⴳⵯⴰⵙ, ⴷ ⵍⵍⵉ ⴳ ⵜⴳⴰ ⴰⵎⵎⴰⵙ ⵏ ⵜⵙⴳⴰ, ⵎⴰⵢⴰⵏⵏ ⴰⴷ ⵢⵓⵊⴰⵏ ⵉⴱⴰⵥⴰⵕⵏ ⵏ ⵜⵏⵉⴹⵉ ⴰⴷ ⴽⵜⵓⵔⵏ ⴳ ⵜⵎⴷⵉⵏⵜ ⵜⴰⵣⴰⵢⴽⵓⵜ, ⴼⵙⵔⵏ ⵜⵢⴰⴼⵓⵜⵉⵏ ⵏ ⵜⵏⵉⴹⵉ ⴳ ⵓⵥⵟⵟⴰ, ⵜⵉⵎⵍⵙⵉⵜ, ⴰⵣⵓⴽⴰ, ⴷ ⵉⴽⵜⵜⵓⵢⵏ. ⵜⴽⵜⵓⵔ ⵓⵍⴰ ⵙ ⵜⵃⵓⵏⴰ ⵏ ⵜⵙⴱⴱⴰⴱⵜ ⴷ ⵉⴳⴰⴷⴰⵣⵏ ⵉⵎⵇⵇⵓⵔⵏ ⴳ ⵜⴳⵉⵔⴰ ⴰⴷ, ⵓⵍⴰ ⵓⵟⵟⵓⵏ ⵏ ⵉⵎⵣⴷⴰⵖⵏ ⵏ ⵎⵓⴳⴰⴷⵓⵔ ⵍⵍⵉ ⵉⵍⴽⵎⵏ ⵓⴳⴳⴰⵔ ⵏ 80 000 ⵏ ⵓⴼⴳⴰⵏ ⵉⴳ ⵏⵉⵜ ⵜⴰⴳⴳⴰⵍⵜ ⵏ ⵜⵉⵙⵙⵓⵎⵔⴰ ⵉⵅⵚⵚⴰ ⵜⵜ ⴰⵟⵟⴰⵚ ⵏ ⵜⵉⵏⵣⵣⵓⵜⵉⵏ. ⵜⴰⵎⴰⵍⵍⴰⵢⵜ ⴰⵔ ⵉⵜⴰⵛⴽⴰ ⵜⵓⴳⵜ ⵏ ⵉⵎⴰⵍⴰⵢⵏ ⵙ ⵎⵓⴳⴰⴷⵓⵔ ⵣ ⵓⴳⵏⵙ ⵏ ⵍⵎⵔⵔⵓⴽ ⵏⵉⵖ ⴱⵕⵕⴰ ⵏⵏⵙ , ⴰⴼⴰⴷ ⵥⵕⵏ ⵜⵓⵙⴽⴰ ⵏⵏⵙ ⵜⴰⵇⴱⵓⵔⵜ ⴰⵎ ⵙⵇⴰⵍⴰ,ⵍⵎⴷⵉⵏⵜ ⵜⴰⵇⴷⵉⵎⵜ ⴷ ⵜⵉⴳⴳⵓⵔⵉⵏ ⵉⵇⴱⵓⵔⵏ..., ⴷ ⵟⴰⴼ ⵢⴰⵜ ⵜⴰⵖⴰⵔⵜ ⵉⴼⵊⵉⵊⵏ ⴷ ⵓⵏⴼⵍⵓ ⵉⴼⵓⵍⴽⵉⵏ ⵖ ⵎⴰⵕⵕⴰ ⵏ ⵓⵙⵙⴳⴳⴰⵙ . ⴷ ⵉⵍⵍⵉ ⴳⵉⵙ ⴱⴰⵀⵔⴰ ⵏ ⵉⵙⵏⵓⵙⵉⵏ ⴷ ⵜⵉⴳⵓⵎⴰ ⵏ ⵓⵙⵏⵓⴱⴳ , ⴰⵔ ⴱⴰⵀⵔⴰ ⵙⵙⵏ ⴰⵎⵓⵙⵙⵓ ⵏ ⵉⵎⴰⵍⴰⵢⵏ ⴳ ⵓⵏⴱⴷⵓ ⴷ ⵓⵙⵙⴰⵏ ⵏ ⵓⵙⵓⵏⴼⵓ . ⵜⴰⴳⵎⵔⵜ ⵜⴰⵢⵍⴰⵏⵜ ⵉⴳⴰ ⵓⴼⵜⴰⵙ ⵏ ⵜⴰⵚⵚⵓⵕⵜ ⵎⵓⴳⴰⴷⵓⵔ ⵢⴰⵏ ⵣ ⵉⵎⴰⵙⵙⴰⵏ ⵏ ⵜⴰⴷⵎⵙⴰ ⴳ ⵜⵉⵖⵔⵎⵜ , ⴳⵉⵙ ⵜⵓⴳⵜ ⵏ ⵉⵏⴼⵍⵓⴽⵏ ⴷ ⵍⴱⴰⵅⵉⵔⴰⵜ ⴰⵔ ⵉⵙⵡⵓⵔⵉ ⴳⵉⵙ ⵓⴳⴰⵔ ⵏ 1000 ⵏ ⵓⴳⴼⴰⵏ , ⵙⵓⵍ ⵉⵍⵍⴰ ⴳⵉⵙ ⴰⴳⴷⵣ ⵏ ⵉⵙⵍⵎⴰⵏ ⵍⵉ ⵏⵣⵎⵔ ⴰⵏⴰⴼ ⴳⵉⵙ ⴰⵟⴰⵙ ⵏ ⵉⵎⵙⴰⵢⵏ ⵉⵙⵍⵎⴰⵏ. ⴰⴼⵜⴰⵙ ⵏ ⵜⴰⵚⵚⵓⵕⵜ ⵜⵜⵓⵣⵎⵎⴰⵎ ⴳⵉⵙ ⵥⴰⵜ ⵜⵙⵎⴽⵜⴰⵜ ⵉⴳⴳⵓⵜⵏ ⵏ ⵉⴼⴰⵔⵙⵏ ⵏ ⵜⴳⵎⵔⵜ ⵜⴰⵢⵍⴰⵏⵜ ⵜⴰⵜⵔⴰⵔⵜ ⴷ ⵜⵣⴰⵢⴽⵓⵜ ⵜⴹⴰⵄⴰ ⴰⵢⵍⵍⵉ ⵉⵣⵔⵉⵏ ⴷⴰⵜ ⵏ 2021 ⵜⴳⵎⵉⴹⵉ ⵏ 53%, ⴳ ⵓⵚⴹⵉⵚⵢⵓⵔ ⴰⵎⵣⵡⴰⵔⵓ, ⴱⴰⵛ ⴰⴷ ⵜⵍⴽⵎ 7231 ⵟⵓⵏ ⵎⴳⴰⵍ 4718 ⵟⵓⵏ ⵜⵉⵣⵉ ⴰⵏⵏ ⵏ ⵓⵙⴳⴳⵯⴰⵙ 2021. ⵉⵖⵍⵉ ⵓⵍⴰ ⴰⵜⵉⴳ ⵏⵏⵙ ⵙ 3% ⵃⵎⴰ ⴰⴷ ⵉⵍⴽⵎ 100.159 ⵎⵍⵢⵓⵏ ⴷⴷⵔⵀⴰⵎ ⵎⴳⴰⵍ ⵏ 97.609 ⵎⵍⵢⵓⵏ ⴷⴷⵔⵀⴰⵎ ⴳ ⵜⵉⵣⵉ ⴰⵏⵏ ⵏ ⵓⵙⴳⴳⵯⴰⵙ 2021. ⵜⴰⴷⵍⵙⴰ ⴰⵥⴰⵡⴰⵏ ⵍⵉⵖ ⵜⴳⴰ ⵢⴰⵜ ⵜⵉⵖⵔⵎⵜ ⵏ ⴰⵎⵢⴰⵏⴰⵡ ⴳ ⵜⴰⴷⵍⵙⴰ , ⵜⵢⵓⵙⵙⴰⵏ ⵎⵓⴳⴰⴷⵓⵔ ⵙ ⵜⵓⴳⵜ ⵏ ⵉⵏⵎⵓⴳⴰⵔ ⵣⵓⵏ ⴷ : ⴰⵏⵎⵓⴳⴰⵔ ⵏ ⴳⵏⴰⵡⴰ ⴷ ⵓⵥⴰⵡⴰⵏ ⴰⵎⴰⴹⵍⴰⵏ ⴰⵏⵎⵓⴳⴰⵔ ⵏ ⴰⵏⴷⴰⵍⵓⵙⵉⵏ ⴰⵟⵍⴰⵙⵉ, ⴰⵏⵎⵓⴳⴰⵔ ⵏ ⵉⵄⵔⵉⵎⵏ ⵏ ⴳⵏⴰⵡⴰ. ⵖⴰⵏ ⴰⴼ ⵏⵣⵎⵔ ⴰⵏⴰⴼ ⴳⵉⵙ ⴰⵥⴰⵡⴰⵏ ⴰⵎ ⴳⵏⴰⵡⴰ, ⵜⵉⵔⵓⵢⵙⵙⴰ ⴷ ⵛⴰⵄⴱⵉ. ⵣ ⵎⵓⴳⴰⴷⵓⵔ ⴱⵓⵔⵣⵏ ⵎⵏⴰⵡ ⵏ ⵉⵏⴰⵥⵓⵔⵏ ⴰⵎ: ⵎⴰⵃⵎⵓⴷ ⴳⵉⵏⵢⴰ,ⴰⴱⴷⵔⴰⵃⵉⵎ ⵙⵡⵉⵔⵉ ⴷ ⵚⴰⵍⵃ ⵍⴱⴰⵛⴰ ⴷ ⵙⴰⵄⵉⴷ ⵜⴰⵖⵎⴰⵡⵉ ⴷ ⵡⵉⵢⵢⴰⴹ . ⵜⴰⴼⵔⵉⵙⵜ ⵎⵓⴳⴰⴷⵓⵔ ⵟⴰⴼ ⵉⵏⵓⵥⴰⵕ ⵉⵎⵙⵍⵖⵉⵏ ⴰⵎ ⵛⵖⴰⵢⴱⵉⵢⴰ ⵟⴰⵍⴰⵍ ⴷ ⵔⴳⵔⴰⴳⵉⵢⴰ, ⵉⵖ ⵏⴽⴽⵉ ⵎⵓⴳⴰⴷⵓⵔ ⴷⵖⵉ ⵏⵥⴹⴰⵔ ⴰⵏⴰⴼ ⴳⵉⵙ ⵜⵓⴳⵜ ⵏ ⵉⵙⴼⵙⵉⵔⵏ ⵏ ⵜⴰⴼⵔⵉⵙⵜ ⴷ ⵜⵉⵥⵓⵕⵉⵡⵉⵏ ⵜⵉⵎⵙⵉⵍⵖⵉⵏ ⴰⵎ ⴰⵙⴼⵙⵔ ⵜⵉⵍⴰⵍ ⴷ ⴰⵙⴼⵙⵔ ⵓⵟⵉⵍⵓ ⴷ ⴷⴰⵔ ⵙⵡⵉⵔⵉ . ⴰⵙⵓⵙⵔ ⴰⵎⵓⵟⵟⵓⵏ ⴰⵙⵓⵙⵔ ⴰⵎⵓⵟⵟⵓⵏ (ⵏ ⵜⵃⴰⵊⵉⵜ "ⴰⵚⵎⵎⵉⴹ ⴷ ⵜⴰⴼⵓⴽⵜ") ⵜⵓⴷⵔⵜ ⵏ ⵓⴷⴰⵢⵏ ⴳ ⵜⴰⵚⵚⵓⵕⵜ ⵙⴳ ⵜⴰⵢⵍⴳⵉ ⵏ ⵓⵎⵣⵔⵓⵢ ⵏ ⵜⵖⵔⵎⵜ ⵏ ⵎⵓⴳⴰⴷⵓⵔ ⵜⵜⵓⵢⵙⵙⴰⵏ ⵙ ⵜⴰⵢⴷⴷⵔⵜ ⴷ ⵓⵙⵉⴽⵍ ⵏⴳⵔ ⵉⵎⵣⴷⴰⵖⵏ ⵏⵏⵙ ⵎⵇⵇⴰⵔ ⵉⵙⵏⵓⵃⵢⵓⵜⵏ ⵏⵏⵙ. ⵜⵓⵖⴰ ⵓⴷⴰⵢⵏ ⵍⵍⵉ ⵢⴳⴰⵏ ⵢⴰⵏ ⵓⴼⵔⴷⵉⵙ ⴳ ⵡⴰⵎⵓⵏ ⵏ ⵜⵖⵔⵎⵜ ⵏ ⵜⴰⵚⵚⵓⵕⵜ ⵣⴷⵖⵏ ⴳ ⵓⴼⵔⴰ ⵜⴰⵎⴰ ⵏ ⵉⵎⵓⵙⵍⵎⵏ ⴷ ⵉⵕⵓⵎⵉⵏ, ⴽⴽⴰⵏ ⵜⵜ ⵉⵏⵏ ⵣⴷⵖⵏ ⴳ ⵜⵓⴷⴷⵓⵔⵉⵏ ⵙ ⵡⴰⵙⵙⴰⵖ ⵏ "ⵍⵎⵍⴰⵃ", ⴰⵔ ⵙⵡⵓⵔⵉⵏ ⴳ ⵜⵙⴱⴱⴰⴱⵜ ⴷ ⵜⵚⵉⵢⴰⵖⵜ ⴷ ⴽⵉⴳⴰⵏ ⵏ ⵜⴰⵣⵣⵓⵍⵉⵏ, ⵙ ⵎⴰⴷ ⵉⵇⵇⵏ ⴷ ⵜⵓⵜⵍⴰⵢⵜ ⵜⵓⵖⴰ ⴷⴰ ⵙⴰⵡⴰⵍⵏ ⵜⵎⴰⵣⵉⵖⵜ ⵏⵉⵖ ⴷⴷⴰⵔⵉⵊⴰ ⵓⵍⴰⵜⴰⵄⵉⴱⵔⵉⵜ, ⴳ ⵜⵎⵍⵙⵉⵜ ⵖⵓⵔⵙⵏ ⴽⵔⴰ ⵉⵎⴽⵕⴰⴹⵏ ⵏⵏⵙ ⵎⴰⵛ ⵙ ⵓⵎⴷⵢⴰ ⵜⵉⴼⵔⵅⵉⵏ ⴰⵔ ⵍⵙⴰⵏ ⵍⵇⴼⵟⴰⵏ ⴰⵡⴷ ⵏⵜⵜⵏⵉ ⴰⵔ ⴼⵍⵍⴰⵙ ⵜⵔⵏⵓⵏ ⴽⵔⴰ ⵏ ⵣⵡⴰⵇ, ⵓⵍⴰ ⴳ ⵓⵥⴰⵡⴰⵏ ⴷⴰⵔⵙⵏ ⵜⴰⵙⴳⵎⴹⵜ ⵏⵏⵙ. ⵉⵍⵍⵉⵏ ⴰⵔ ⴷⵖⵉ ⵜⵓⴳⵜⵜ ⵏ ⵉⵡⵔⵉⴽⵏ ⵙⴳ ⵎⵓⴳⴰⴷⵓⵔ ⴳⴰⵏ ⵓⴷⴰⵢⵏ ⴰⵎ: ⴰⵏⴷⵔⵉ ⴰⵣⵓⵍⴰⵢ. ⵜⵉⴳⵣⵉⵔⵉⵏ ⵏ ⵎⵓⴳⴰⴷⵓⵔ ⴳⴰⵏⵜ ⵜⵉⴳⵣⵉⵔⵉⵏ ⵏ ⵎⵓⴳⴰⴷⵓⵔ ⵙⴳ ⵜⵎⴰⵜⴰⵔⵉⵏ ⵍⵍⵉ ⵥⵍⵉⵏⵜ ⵙ ⵜⴰⵚⵚⵓⵕⵜ, ⴳⴰⵏⵜ ⴷⵖⵉ ⵜⵎⴰⵜⴰⵔⵉⵏ ⵜⵉⵎⴰⵍⵍⴰⵢⵉⵏ ⵏ ⵜⵖⵔⵎⵜ. ⵍⵍⴰⵏ ⵜⵓⴳⵜⵜ ⵏ ⵜⴳⵣⵉⵔⵉⵏ ⵎⴰⵛ ⵙⵉⵏ ⴰ ⵉⵎⵇⵇⵓⵔⵏ ⵜⵍⵍⴰ ⵜⴰⵍⵍⵉ ⵢⴰⴽ ⵉⵎⵇⵙⵓⵔⵏ ⴷⴰⵜ ⵏ ⵜⴰⵖⴰⵔⵜ ⵏ ⵎⵓⴳⴰⴷⵓⵔ ⴷ ⵏⵜⵜⴰⵜ ⴰⴷ ⵢⴰⴽⴽⴰⵏ ⵢⴰⵏ ⵉⵎⵥⵕⵉ ⵉⵥⵉⵍⵏ ⵉ ⵜⴰⵖⴰⵔⵜ ⴷ ⵜⵜⵢⵓⵙⵙⴰⵏ ⵙⵉⵙ, ⵜⵍⵍⴰ ⵢⴰⵜ ⵢⴰⴹⵏⵉⵏ ⵜⴰⵎⴰ ⵏ ⵓⴼⵜⴰⵙ ⵏ ⵎⵓⴳⴰⴷⵓⵔ ⴷⴰⵜ ⵏ ⵚⵇⴰⵍⴰ ⵏ ⵓⴼⵜⴰⵙ (ⴰⵜⴰⵔⴰⵎ ⵏ ⵜⵎⴷⵉⵏⵜ). ⵜⴰⴳⵣⵉⵔⵜ ⵜⴰⵎⵇⵔⴰⵏⵜ ⵖⵓⵔⵙ ⵢⴰⵏ ⵓⵎⵣⵔⵓⵢ ⴰⵣⴰⵢⴽⵓ, ⵓⴼⴰⵏ ⴳⵉⵙ ⴰⵢⴷⴰ ⵙⴳ ⵓⵣⵎⵣ ⵏ ⵕⵓⵎⴰⵏ ⴷ ⵉⵎⵓⵔⵉⵢⵉⵏ ⴰⵎ ⵜⴰⵙⵓⵜ ⵏ ⵓⴳⵍⵍⵉⴷ ⵊⵓⴱⴰ ⴰⵎⵣⵡⴰⵔⵓ ⴷ ⵡⵉⵙⵙ ⵙⵉⵏ, ⵜⵓⵖⴰ ⴳⵉⵙ ⴰⵙⴽⵯⵏ ⵏ ⵉⴽⵯⵍⴰⵏ, ⵜⵇⵇⵉⵎ ⴱⴷⴰ ⵢⴰⵏ ⵡⴰⵎⵎⴰⵙ ⵏ ⵜⵙⴱⴱⴰⴱⵜ ⵏⴳⵔ ⵉⵇⴱⵉⵍⵉⵏ ⵏ ⵖⵉⵏⵏⴰ ⴷ ⵉⴱⵕⴰⵏⵉⵏ. ⴳ ⵓⵣⵎⵣ ⵏ ⴹⴰⵕⵜ ⵏ ⵓⴽⵛⵛⵓⵎ ⵍⵉⵙⵍⴰⵎ ⵜⵜⵓⵚⴽⴰ ⴳⵉⵙ ⵢⴰⵜ ⵜⵎⵣⴳⵉⴷⴰ ⴷ ⵢⴰⵏ ⵓⵥⴽⴽⴰ ⵉ ⵓⵃⵟⵟⵓ ⵙⴳ ⵓⴱⴰⵢⵢⵓⵕ ⴰⵔ ⵜⵉⴳⵉⵔⴰ ⵍⵍⵉⵖ ⵜⴳⴰ ⵓⴱⵏⵉⵇ ⵉ ⵡⵉⵍⵍⵉ ⵉⴼⴼⵓⵖⵏ ⵙⴳ ⵓⴱⴱⴰⴹ ⵏ ⵚⵓⵍⵟⴰⵏ, ⵙⴳ ⵜⵙⴳⴰ ⵢⴰⴹⵏⵉⵏ ⵜⴽⴽⴰ ⵜⵜ ⵉⵏⵏ ⴱⴷⴰ ⵢⴰⵏ ⵡⴰⵏⵙⴰ ⵏ ⵓⴼⵔⴰⴽ ⴷ ⵓⵎⴰⵜⵔ ⴳ ⵢⵉⵍⵍ ⵉ ⵜⵖⵔⵎⵜ ⵏ ⵜⴰⵚⵚⵓⵕⵜ ⴰⵎ ⵜⴰⴳⵣⵉⵔⵜ ⵜⴰⵎⵥⵥⵢⴰⵏⵜ. ⴷⵖⵉ ⵜⴳⴰ ⵜⴰⴳⵣⵉⵔⵜ ⵜⴰⵎⵇⵇⵔⴰⵏⵜ ⵢⴰⵏ ⵜⴰⵃⵟⵟⵓⵜ ⵜⴰⴳⴰⵎⴰⵏⵜ ⴰⵛⴽⵓ ⴰⵔ ⴳⵉⵙ ⵉⵜⵜⵉⵍⵍⵉ ⵓⵙⴷⴷⵉ ⵏ ⵓⴳⴹⵉⴹ ⴰⵎⵣⵡⴰⴳ ⵉⵙⵎⵏ ⴰⵎⴰⵙⵙⴰⵏ " ⵓⵍⵢⵓⵏⵓⵔ", ⵉⴳⴷⵍ ⵓⵎⵓⴷⴷⵓ ⵙⵔⵙ ⵡⴰⵔ ⵜⵓⵔⴰⴳⵜ ⵙⴳ ⵜⵏⴱⴰⴹⵜ ⵜⴰⴷⵖⴰⵔⴰⵏⵜ. ⵜⴰⴳⵣⵉⵔⵜ ⵜⴰⵎⵣⵢⴰⵏⵜ ⵍⵍⵉ ⵉⵍⵍⴰⵏ ⵜⴰⵎⴰ ⵏ ⵚⵇⴰⵍⴰ ⴷⴰⵔⵙ ⴰⵡⴷ ⵏⵜⵜⴰⵜ ⵢⴰⵏ ⵓⵎⵣⵔⵓⵢ ⵉⵣⴷⵉⵏ ⴷ ⵜⵎⴷⵉⵏⵜ ⵏ ⵎⵓⴳⴰⴷⵓⵔ, ⵜⴽⴽⴰ ⵜⵜ ⵉⵏⵏ ⴰⴷⵓⵔ ⵏ ⵓⴼⵔⴰⴳ ⵅⴼ ⵜⵎⴷⵉⵏⵜ ⵙⴳ ⵜⵙⴳⴰ ⵏ ⵢⵉⵍⵍ, ⵎⴰⵢⴰⵏⵏ ⴰⴼ ⵜⵜⵓⵚⴽⴰ ⴳⵉⵙ ⵢⴰⵏ ⵓⵔⴳⴳⵓⴱ ⴰⵟⴱⵊⵉ ⴰⵅⴰⵜⴰⵔ ⵉⵇⵇⵉⵎ ⴰⵔ ⴷⵖⵉ, ⵎⵇⵇⴰⵔ ⵉⵍⵍⴰ ⴳ ⵢⴰⵏ ⵡⴰⴷⴷⴰⴷ ⵉⵀⵔⵛⵏ ⵉⵅⵚⵚⴰ ⵜ ⴰⵡⴷ ⵏⵜⵜⴰ ⵓⴼⵔⴽ, ⵙⵍⴰⵡⴰⵏ ⴰⴽⴽⵯ ⵍⵍⵉⵖ ⵉⴳⴰ ⵙⴳ ⵜⵎⴰⵜⴰⵔⵉⵏ ⵏ ⵜⵎⴰⵍⵍⴰⵢⵜ ⴳ ⵜⵎⴷⵉⵏⵜ ⵏ ⵎⵓⴳⴰⴷⵓⵔ. ⴰⵙⴼⵙⵔ ⵏ ⵜⵡⵍⴰⴼⵉⵏ ⵉⵙⴰⵖⵓⵍⵏ